રાજેશ કેબલના પાર્ટનર પરેશ ઠક્કરે આ બનાવ વિશે ‘મિડ-ડે’ને કહ્યું હતું કે ‘અમે ટીવીમાં અમારે ત્યાંથી નોકરી છોડી ગયેલા કર્મચારીઓના ફોટો પ્રસિદ્ધ કરીએ છીએ જેથી લોકો ગેરમાર્ગે દોરાય નહીં. અસામાજિક તત્વો કોઈના ઘરમાં ઘૂસીને ખોટાં કારસ્તાન ન કરે એટલે જ અમે ૨૪ કલાક સ્લાઇડના માધ્યમથી અમારા ઘરાકોને ચેતવણી આપીએ છીએ કે તમારા ઘરમાં પ્રૉપર આઇડેન્ટિટી-કાર્ડ ચેક કર્યા પછી જ કોઈને પ્રવેશ આપો જેથી આવા બનાવો બને નહીં. આવા બનાવો બને અને અમને ખબર પડે ત્યારે અમને પણ ખૂબ જ દુખ થાય છે.’